Twaalf taai F1-wedrenne wag op die horison | Maroela Media
Max Verstappen en Lewis Hamilton. (Foto: Emilio Morenatti/POOL/AFP)
Die F1-seisoen word op 29 Augustus in België hervat met Max Verstappen wat alles in sy vermoë sal doen om Lewis Hamilton te onttroon.
Die Britse renjaer geniet tans 'n voorsprong van agt punte op die jaerspunteleer, maar volgens Giedo van der Garde sal die verdedigende wêreldkampioen hard moet werk om sy houvas op die punteleer te behou.
Tog glo Van der Garde dat Verstappen dinge ongetwyfeld vir Hamilton bemoeilik.
"Lewis sê al die hele jaar hoe mal hy daaroor is om te veg, maar terselfdertyd kos dit ook baie van sy tyd en energie; hy moet beslis sy heel beste gee."
Goeie nuus vir Verstappen is dat organiseerders bevestig het dat die Nederlandse Grand Prix in September sal voortgaan.
Boonop sal 'n klomp toeskouers toegelaat word, wat waarskynlik sal beteken dat 'n see van oranje ondersteuners bankvas agter die jong Nederlander sal staan.
29 Augustus in België
5 September in Nederland
12 September in Italië
26 September in Rusland
3 Oktober in Turkye
10 Oktober in Japan
24 Oktober in die VSA
31 Oktober in Mexiko
7 November in Brasilië
21 November (moet nog bevestig word)
5 Desember in Saoedi-Arabië.
12 Desember in Abu Dhabi
Hoop sy knie hou dit en dat hy tyd sal kry om sy belasting te betaal
Ek kan nie verstaan dat 'n vervalle land soos RUSLAND die geleentheid kry om 'n F1 wedren aan te bied nie, maar SA word oor die hoof gesien nie ….